stanford-oval/wikipedia huggingface dataset:
Bruno Gollnisch

| Bruno Gollnisch |
| --- | --- |

Henkilötiedot
Syntynyt: 28. tammikuuta 1950 (ikä 74) Neuilly-sur-Seine
Poliitikko
Puolue:  Kansallinen liittouma
Aiheesta muualla
Virallinen sivu
Bruno Gollnisch (s. 28. tammikuuta 1950 Neuilly-sur-Seine) on ranskalainen akateemikko ja poliitikko. Hän on Kansallisen rintaman pääsihteeri (1995–) ja puoluehallituksen jäsen (1986–). Hän on Rhône-Alpesin edustajiston jäsen ja europarlamentaarikko. Hän oli myös Euroopan parlamentin Identiteetti, perinteet ja itsemääräämisoikeus -ryhmän johtaja vuonna 2007. Hän on europarlamentissa nykyään sitoutumaton.
Gollnisch palveli Ranskan merivoimissa, ja hän on reservin fregatinkapteeni. Hän on opiskellut Inalcossa japania ja malaijia sekä Sciences Possa valtiotieteitä, tavoitteenaan diplomaatin ura. Vuonna 1974 hän sai ulkoministeriön stipendin opiskeluun Japanissa Tokion yliopistossa. Vuonna 1978 hän väitteli oikeustieteen tohtoriksi Pariisissa. Hän opetti oikeustiedettä Metzin yliopistossa ja japania Université Jean-Moulin-Lyon-III:ssa.
Gollnisch tapasi Jean-Marie Le Penin Nanterren yliopistossa. Hänestä tuli 1984 Front nationalin Rhônen sihteeri ja 1994 puolueen varapuheenjohtaja. Hänet valittiin 1995 Lyonin kunnanvaltuustoon, 1986–1986 kaudelle kansalliskokoukseen ja 1989 Euroopan parlamenttiin. Gollnisch oli aluksi sitoutumattomien ryhmässä, kunnes hänet valittiin alkuvuodesta 2007 perustetun kansallismielisen oikeiston ryhmän johtoon.
Holokaustin kieltämissyyte

Gollnisch tuomittiin 18. tammikuuta 2007 holokaustin kieltämisestä 5 000 euron sakkoihin ja kolmen kuukauden ehdolliseen vankeusrangaistukseen, ja lisäksi hän joutui maksamaan 55 000 euroa korvauksia. Hän kommentoi holokaustia lehdistötilaisuudessa lokakuussa 2004.
Euroopan parlamentin sivujen mukaan Gollnisch sanoi lehdistötilaisuudessa seuraavasti:
»Kukaan vakavasti otettava historiantutkija ei yhdy täysin Nürnbergin oikeudenkäynnin päätöksiin. Mielestäni keskitysleirien draamasta on voitava puhua vapaasti. Historiantutkijoilla on oikeus käydä keskustelua kuolleiden määrästä ja tavasta, jolla ihmiset ovat kuolleet.
Kukaan vakavasti otettava historiantutkija ei enää yhdy täysin Nürnbergin oikeudenkäynnin päätöksiin. Tämä ei tarkoita sitä, että puolustelisin kansallissosialistien toisen maailmansodan aikana tekemiä kiistattomia rikoksia, enkä ole itse tuntenut eivätkä ystävänikään ole koskaan tunteneet pienintäkään sympatiaa kansallissosialistien hallintoa kohtaan. Historiantutkijat voivat keskustella siitä, kuinka paljon kuolleita oli todellisuudessa.
En aseta kyseenalaiseksi keskitysleirien olemassaoloa. Ihmisiä pakkosiirrettiin rodun perusteella ja varmasti satojatuhansia tai miljoonia ihmisiä tuhottiin. Nyt, kun tapahtumista on kulunut 50 vuotta, historioitsijat voivat keskustella kuolleiden todellisesta lukumäärästä. En kiistä ihmisten tappamiseen käytettyjen kaasukammioiden olemassaoloa, mutta asiasta on voitava keskustella vapaasti.
Kaasukammioiden olemassaolosta voivat keskustella historiantutkijat.»
Aiheesta muualla

https://gollnisch.com/
Bruno Gollnisch Euroopan parlamentin jäsenet. Euroopan parlamentti.
C-esikääntäjä

C-esikääntäjä (engl. C preprocessor, lyhyesti cpp) on C ja C++-kielten esikääntäjä, jonka kautta lähdekoodi käsitellään ennen varsinaista käännösvaihetta. Esikääntäjää ohjataan lähdekoodissa #-merkillä alkavilla direktiiveillä kuten #include ja #define.
Esikääntäjän lisäämisen C-kieleen ehdotti Alan Snyder.
Esikääntäjä ei ole muuta kuin erikoistunut tekstieditori.
Calvinen ufokuva

Calvinen ufokuva on väitettyä ufohavaintoa esittävä valokuva, jossa näkyy lentokone ja kulmikas ufo. Sen ja viisi muuta kuvaa ottivat kaksi retkeilijää Skotlannissa Pertshiren Calvinen kylän lähistöllä vuonna 1990. Kopio tuosta yhdestä kuvasta julkaistiin vasta vuonna 2022, koska Yhdistyneen kuningaskunnan puolustusministeriö otti aikoinaan alkuperäiset kuvat haltuunsa. Puolustusministeriö on salannut ufon havaitsijoiden henkilöllisyyden vuoteen 2072 asti.
Havaintopaikka ja aika

Paikka sijaitsee Yhdistyneessä kuningaskunnassa, Skotlannin Perthistä 55 km pohjoisluoteeseen. Tarkka havaintopaikka oli Calvinen kylän Struan Point valtatien A9 lähellä Havaintohetkenä vuonna 1990 oli kesäilta ja hyvä sää.[lähde? ]
Tapahtumat

Silminnäkijöiden kertoman mukaan salmiakin muotoinen tumman harmahtava esine ilmestyi taivaalle, ja hävittäjä kierteli sen ympärillä. Esine oli noin 30 metriä pitkä ja se humisi matalla äänellä. Havainto kesti noin kymmenen minuuttia, jonka jälkeen esine lensi nopeasti ylöspäin ja katosi.[lähde? ]
Kuvien katoaminen, yhden julkaisu

Alun perin kuvia oli kuusi. Kuvaajat antoivat kuvat lehdelle, joka ei kuitenkaan julkaissut niitä vaan luovutti ne sen sijaan armeijalle. Alkuperäiset kuvat hävisivät puolustusministeriössä. Puolustusministeriössä ufoja 1990-luvun alussa tutkinut Nick Pope mainitsi ufokuvat ensi kertaa julkisuudessa kirjassaan Open Skies, Closed Minds vuonna 1996. Vuonna 2009 julkaistiin yhdestä alkuperäisestä kuvasta tehty piirros. Puolustusministeriön silloinen lehdistöupseeri Craig Lindsay oli säilyttänyt kopiota parhaasta kuvasta, ja julkaisi sen 2022. Puolustusministeriö kuitenkin salasi vielä vuonna 2022 kuvaajien nimet 50 vuodeksi.
Selityksiä

Useimmin tarjotut selitykset ovat vieras avaruusalus, kehitteillä ollut salainen lentokone, kuten Yhdysvaltain Aurora-lentokone, tai huijaus.
Aiheesta muualla

'Best' UFO Picture Ever, the Calvine Photo, Found After 30 Years Missing (englanniksi)
Chambourcy

Chambourcyn kaupungintalo
Chambourcy on kunta Yvelinesin departementissa Île-de-Francen hallintoalueella Ranskassa. Vuonna 2006 kunnan väkiluku oli 5 812. Chambourcyn pinta-ala on 8 km².
Aiheesta muualla

Chambourcyn kaupungin kotisivut (ranskaksi)
Wikimedia Commonsissa on kuvia tai muita tiedostoja aiheesta .
Borja Viguera

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Borja Viguera Manzanares
Syntymäaika: 26. maaliskuuta 1987 (ikä 37)
Syntymäpaikka: Logroño, Espanja
Pelipaikka: hyökkääjä
Pituus: 183 cm
Junioriseurat
: Berceo
: Real Sociedad
Seurat
| Vuodet | Seura | O | (M) |
| 2006–2009 | Real Sociedad B | 91 | (25) |
| 2007–2012 | Real Sociedad | 14 | (0) |
| 2011–2012 | → Gimnàstic (laina) | 15 | (2) |
| 2012 | → Albacete (laina) | 10 | (1) |
| 2012–2014 | Alavés | 75 | (38) |
| 2014– | Athletic Bilbao | 20 | (1) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.
Borja Viguera Manzanares (s. 26. maaliskuuta 1987 Logroño, Espanja) on espanjalainen jalkapalloilija. Hän on edustanut Espanjan Primera Divisiónissa Real Sociedadia, Athletic Bilbaota ja Sporting de Gijónia sekä alemmilla sarjatasoilla muitakin seuroja. Hän on pelipaikaltaan hyökkääjä.
Seurajoukkueura

Logroñolaissyntyinen Viguera pelasi uransa alkuvaiheilla Real Sociedadin nuorisoakatemiassa. Ensiesiintymisensä seuran reservijoukkueessa hän teki kaudella 2006–2007, kun se pelasi maan kolmanneksi korkeimmalla sarjatasolla Segunda División B:ssä. 15. syyskuuta 2007 Viguera pelasi ensimmäisen ammattilaisottelunsa, kun hän pääsi vaihdosta kentälle ottelussa Las Palmasia vastaan. Hän pelasi edustusjoukkueessa myöhemmin kauden 2007–2008 aikana vielä kahdessa ottelussa.
Kesällä 2009 Viguera nostettiin pysyvästi seuran edustusjoukkueeseen, jossa hän ei kuitenkaan onnistunut lopulta lyömään itseään läpi. Kauden 2009–2010 aikana hänelle kertyi sarjaotteluita tililleen vain neljä kappaletta. 11. tammikuuta 2011 hän siirtyi kesään asti kestäneellä lainasopimuksella Gimnàstic Tarragonaan.
26. elokuuta 2011 hän palasi takaisin Gimnàsticiin lainasopimuksella. Viguera jäi kuitenkin katalonialaisseurassa vähälle peliajalle syyskauden aikana ja niin hän palasi takaisin omistajaseuraansa tammikuussa 2012, josta hänet lainattiin uudella sopimuksella Albaceteen.
6. heinäkuuta 2012 Viguera siirtyi naapuriseura Deportivo Alavésiin, joka pelasi Segunda División B:ssä. Hän lukeutui jo ensimmäisellä kaudellaan joukkueensa tärkeimpiin pelaajiin, tehden kaikki kilpailut mukaan lukien yhteensä 21 maalia. Alavés onnistui kauden päätteeksi nousemaan maan toiseksi korkeimmalle sarjatasolle Segunda Divisióniin.
14. elokuuta 2013 Viguera teki joukkueen kanssa vuoteen 2015 asti ulottuvan jatkosopimuksen. Hän pelasi maalien valossa uransa parhaan kauden 2013–2014, kun hän viimeisteli pelaamissaan 42 ottelussa 25 maalia. Kauden kohokohtana oli 8. helmikuuta 2014 syntynyt hattutemppu ottelussa Sabadellia vastaan. Hän voitti maalimäärällään sarjan maalikuninkuuden.
12. kesäkuuta 2014 Viguera solmi kolmivuotisen sopimuksen baskiseura Athletic Bilbaon kanssa. Hänestä maksettiin miljoonan euron siirtokorvaus.
Aiheesta muualla

Borja Vigueran tilastot BDFutbol-sivustolla (englanniksi)
Cannavaro

Cannavaro -nimisiä henkilöihin:
Fabio Cannavaro (s. 1973), italialainen jalkapalloilija
Paolo Cannavaro (s. 1981), italialainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chinatown (täsmennyssivu)

Chinatown voi tarkoittaa ainakin seuraavia:
chinatown, kiinalaisten asuttamista kaupunginosista Kiinan ulkopuolella käytetty nimitys
Los Angelesin Chinatown
New Yorkin Chinatown
San Franciscon Chinatown
Singaporen Chinatown
Chinatown, yhdysvaltalainen elokuva vuodelta 1974
Chinatown II, em. elokuvan jatko-osa vuodelta 1990
Chinatown,  Thin Lizzy -yhtyeen albumi vuodelta 1980
”Chinatown”, Liam Gallagherin kappale vuodelta 2017
”Chinatown, My Chinatown”, musiikkikappale vuodelta 1910.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chinatown”, voi hakea sivunnimihaulla, laajalla sivunnimihaulla tai tekstihaulla.
Chambon-sur-Lac

| Chambon-sur-Lac |
| --- | --- |
 Lac Chambon
 vaakuna
 Chambon-sur-Lac
 Koordinaatit: 45°34′20″N, 2°53′51″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Issoire
Pinta-ala:  
 – Kokonaispinta-ala:  46,9 km²
Väkiluku (2020):  418 
 – Väestötiheys:  8 as./km²
Kunnan numero:  63077
 
 Kunnan kotisivut 
Infobox OKVirheellinen NIMI-arvo: 
Chambon-sur-Lac on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 38 kilometriä Clermont-Ferrandin kaupungista lounaaseen.
Chambon-sur-Lacin kirkko
Kunnan alueella on osittain vulkaaninen järvi Lac Chambon. Järvi on matala, ja sen vesi lämpenee nopeasti. Se on suosittu uimapaikka, ja se on saanut useana vuonna uimarantoja palkitsevan sinisen lipun järven hyvälaatuisesta vedestä.
Chambon-sur-Lacin romaaninen kirkko on rakennettu 1100- ja 1200-lukujen vaihteessa. Kirkkoa on uusittu useita kertoja. Chambon-sur-Lacin kylä on rakennettu vanhalle suolle ja kirkko vajoaa muutaman senttimetrin vuosisadassa. Kirkon edessä oleva alkuperäinen jalkakäytävä on 1,80 metriä sisäänkäynnin alapuolella.
Aiheesta muualla

Kuvia tai muita tiedostoja aiheesta Chambon-sur-Lac Wikimedia Commonsissa
Charles Stuart Blackton

Charles Stuart Blackton (27. lokakuuta 1914 – 21. huhtikuuta 2007) oli yhdysvaltalainen lapsinäyttelijä. Hän oli Paula ja J. Stuart Blacktonin poika.
C. S. Blacktonin esiintyi mykkäelokuvissa 1910–1920-lukujen vaihteessa. Näiden joukossa ovat The Diary of a Puppy (1917) ja The Littlest Scout (1919).
Aiheesta muualla

Charles Stuart Blackton Internet Movie Databasessa. (englanniksi)
Bruno Hahl

Frans Bruno Walfrid Hahl (12. syyskuuta 1874 Rautu – 7. maaliskuuta 1953 Helsinki) oli suomalainen taidemaalari ja piirustuksenopettaja.
Hahlin vanhemmat olivat Raudun ja Antrean kirkkoherra, lääninrovasti Anders Gustaf Hahl (1818–1882) ja Emma Sofia Wahlman. Hän kävi neljä luokkaa Viipurin klassillista lyseota, Suomen Taideyhdistyksen piirustuskoulun 1893–1899 ja hän suoritti 1897 piirustuksenopettajan tutkinnon Helsingin yliopistossa. Hahl teki opintomatkoja Saksaan, Ranskaan, Italiaan ja Itävaltaan 1899–1901 ja hän opiskeli Pariisin taideakatemiassa 1904–1905.
Hahl toimi Helsingin suomalaisen normaalilyseon piirustuksen ja kaunokirjoituksen opettajana 1898–1899 ja Heinolan alkeiskoulun ja jatkoluokkien opettajana 1903–1909. Hän toimi sen jälkeen vapaana taiteilijana ja antoi yksityisopetusta piirustuksessa ja taidemaalauksessa sekä kielissä. Hahl toimi myös kääntäjänä.
Bruno Hahlin veljiä olivat oopperalaulaja Johannes Hahl (1854–1886), kirjailija ja teatterinjohtaja Jalmari Hahl ja kuoronjohtaja, laulunopettaja ja tenorilaulaja Taavi Hahl.
Maalauksia

Presidentti P. E. Svinhufvudin muotokuva 1932
Hanna Granfelt Salomen osassa 1925
Professorinrouva Renée Lemaire, muotokuva Pariisi 1904
Aiheesta muualla

Suomalaisen kuvataiteen bibliografia : Bruno Hahl
Suomen Taideyhdistyksen piirustuskoulun maalausateljee vuonna 1899, Jakob Ljungqvistin valokuva. Eturivissä vasemmalta Väinö Hämäläinen, Thyra Malmström, Maria Boehm, Agnes Leidenius. Keskellä vasemmalta Hanna Hirn, Ester Hougberg, Lydia Bäckström, Karin Nordensvahn. Takarivissä vasemmalta Edit Petander, Bruno Hahl, opettaja Albert Gebhard, alastonmalli ja Sigrid Lehrbäck, Suomen Kansallisgallerian arkiston ja kirjaston Lähteillä-sivusto
Cannelloni

Cannelloni.
Cannelloni on vehnästä valmistettavaa putkimaista pastaa. Sana "cannellone" on italiaa ja tarkoittaa suomeksi "suurta ruokoa tai lehdykkää". Esikeitetyt suorat cannelloni-pastaputket valmistetaan durumvehnäjauhosta ja vedestä. Putket ovat läpimitaltaan melko suuria, joten ne on helppo täyttää. Cannelonien sisään voi laittaa esimerkiksi jauhelihaa, broileria, kalaa tai kasviksia, minkä jälkeen ne paistetaan uunissa esimerkiksi tomaattijuustokastikkeella peitettynä.
Capture the Crown

| Capture |
| --- | --- |
 Capture the Crown esiintymässä vuonna 2016.
Tiedot
Toiminnassa:  2010–
Tyylilaji:  metalcore, post-hardcore, electronicore
Kotipaikka:   Sydney, Australia
Laulukieli:  englanti
Jäsenet:  Jeffrey Wellfare Alex Maggard Manny Dominick
Entiset jäsenet:  Blake Ellis   Jye Menzies Joe Abikhair Tyler March Kris Sheehan Ryan Seritti Kyle Devaney Mitch Rogers  Maurice Morfaw   Alec Hoxsey Robert Weston
Levy-yhtiö:  Sumerian Records, Artery Recordings
Infobox OKNimi-testi OK: 
Capture (ennen Capture The Crown) on australialainen metalcore-yhtye Sydneystä. Yhtye on julkaissut neljä singleä: You Call That A Knife? This Is Knife!, #OIMATEWTF, Ladies & Gentlemen ... I Give You Hell ja RVG. Joulukuussa 2012 Capture The Crown julkaisi debyyttialbuminsa Til Death.
Historia > Inception (2010–2011)

Capture The Crown muodostettiin vuoden 2010 alussa, bändi saikin nopeasti menestystä YouTubessa ja ensimmäinen julkaisu "You Call That A Knife? This Is Knife!" saavutti nopeasti viisi miljoonaa katselukertaa alle vuodessa. Yhtyeen kolme jäsentä (Wallfare, Menzies, ja Ellis) kuuluivat aiemmin metalcore -yhtyeeseen nimeltä Atlanta Takes State. Vaikka heidän musiikkivideonsa nousi nopeasti ihmisten suosioon sai se myös kritiikkiä, sillä se muistutti hyvin paljon saman genren bändejä, kuten Asking Alexandria. Heidän rumpalinsa Tyler on ainoa jäsen, joka ei ole Australiasta. Muut jäsenet tapasivat hänet verkossa ja yhdysvaltalainen Tyler pyydettiin liittymään bändiin.
Historia > Touring ja 'Til Death (2012-)

Neljä kuukautta myöhemmin 11. maaliskuuta 2012 bändi julkaisi toisen singlen nimeltään "#OIMATEWTF", jossa vieraili Denis Shaforostov, yhtyeestä Make Me Famous. Video sai lähes 500 000 katselukertaa alle kuudessa kuukaudessa. Hieman yli kuukautta myöhemmin julkaistiin cover-versio Jason Derulon kappaleesta "In My Head", jonka jälkeen bändin neljäs single "Ladies & Gentlemen ... I Give You Hell" julkaistiin 1. heinäkuuta 2012. Se Saavutti 350 000 katselukertaa vajaassa kahdessa kuukaudessa. Musiikkivideo "Ladies And Gentleman...I Give You Hell" julkaistiin 3. joulukuuta 2012 ja samalla yhtye tiedotti, että he ovat liittyneet Sumerian Recordsiin. 13. joulukuuta julkaistiin video biisistä "RVG" Sumerian Records YouTube-kanavalla. Bändin viimeinen single nimeltä "Rebearth" julkaistiin virallisesti 21. toukokuuta 2013 Sumerian Recordsin YouTube-kanavalla. Kappaleella vierailee Tyler "Telle" Smith, yhtyeestä The Word Alive.
Jäsenet

Jeffrey Wellfare – Laulu (2010–)
Jye Menzies – Kitara (2010–)
Blake Ellis – Kitara (2010–2013), Basso (2013–)
Kris Sheehan – Basso (2010–2013), Kitara (2013–)
Tyler "Lone America" March – Rummut (2011–)
Diskografia

'Til Death (2012)
Reign of Terror (2014)
Live Life (2013)
"You Call That a Knife? This Is a Knife!" (2011)
"Ladies & Gentlemen... I Give You Hell" (2011)
"#OIMATEWTF" (feat. Denis Shaforostov) (2012)
"In My Head" (Jason Derülo cover) (2012)
"RVG" (2012)
"Rebearth" (feat. Tyler Smith) (2013)
"Live Life" (feat. Gus Farias) (2014)
"To Whom It May Concern" (2014)
"I Hate You" (2014)
"Make War, Not Love" (feat. Alex Koehler formerly) (2014)
"The Lake" (2016)
"Lost Control" (2017)
"Dingbats" (2017)
"No Cure" (2019)
Fight 'Til Death (2013)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Capture the Crown
Käännös suomeksi
Carnival Magic

| Carnival Magic |
| --- | --- |

Tyyppi:  Risteilyalus
Lippuvaltio:   Panama
Kotipaikka:  Galveston, Texas
IMO-numero:  9378486
Omistaja:  Carnival Cruise Lines
Rakennustelakka:  Fincantieri, Monfalcone
Hinta:  US $740 miljoonaa
Luovutettu:  2011
Tekniset tiedot
Pituus:  306,2 m
Leveys:  37,2 m
Syväys:  8,3 m
Nopeus:  25 kn
Hyttejä:  1 845
Matkustajia:  3 646
Miehistö:  1 376
Carnival Magic on Carnival Cruise Linesin omistama Dream-laivaluokan risteilyalus, joka on rakennettu Fincantierin telakalla Monfalconessa. Carnival Magicin sisaralukset ovat Carnival Dream ja Carnival Breeze, joka valmistui kesäkuussa 2012. Carnival Magic on Carnival Cruise Linesin lippulaiva. Carnival Magic on suurin Fincantierin telakalla rakennettu laiva, ja toiseksi suurin laiva Carnival Corporation & PLC -yhtiöllä Cunard Linen Queen Mary 2:n jälkeen. Carnivalin mukaan Carnival Magicilla, Carnival Dreamilla ja Carnival Breezella on koko laivaston laajin tarjonta toimintaa, ruokapalveluja ja viihdettä.
Konsepti ja rakentaminen

Carnival Magicin köli laskettiin 12 tammikuuta 2010. Toisin kuin Carnival Dream, jossa on 1 823 hyttiä, on Carnival Magicissa 1 845 hyttiä. Lisäämällä hytit 746 miehistön jäsenelle Carnival Magicin henkilömäärä on 5 400. Alus laskettiin vesille 27. elokuuta 2010 ja kastettiin 1. toukokuuta 2011. Samana päivänä otettiin käyttöön myös Carnival Magic.
Kotisatama/Matkaohjelma

Carnival Magic risteili kesän 2011 Välimerellä tehden 7, 9 ja 12 yön risteilyjä Barcelonasta, lukuun ottamatta neitsytmatkaa, joka tehtiin Venetsiasta.
Myöhemmin Carnival Magic teki 16 päivän Atlantin ylityksen käyden samalla Malagassa, Majorcalla ja Bahamalla, jonka jälkeen alus saapuu kotisatamaansa Galvestoniin, Texasiin ja aloittaa 7 päivän läntisen Karibian risteilyt, joissa käydään Key Westissa, Nassaulla, Grand Caymanissa, ja Cozumelissa.
Kannet

Kansi 15: Serenity (aurinkokansi)
Kansi 14: Sun (kylpylä)
Kansi 12: Spa & Sports (urheiluaukio, koripallokenttä, kylpylä ja hyttejä)
Kansi 11: Panorama (aurinkokansi, ravintola ja hyttejä)
Kansi 10: Lido (aurinkokansi ja hyttejä)
Kansi 9: Vista (hyttejä)
Kansi 8: Verandah (hyttejä)
Kansi 7: Empress (hyttejä)
Kansi 6: Upper (hyttejä)
Kansi 5: Promenade (promenadi)
Kansi 4: Mezzanine (ravintola, klubi, baari ja teatteri)
Kansi 3: Lobby (valopiha, ravintola ja teatteri)
Kansi 2: Main (hyttejä)
Kansi 1: Riviera (hyttejä)
Carnival Cruise Lines -varustamon laivasto
| Käytössä olevat risteilyalukset |
| --- | --- |
Fantasy Class:   Carnival Fantasy  Carnival Ecstasy  Carnival Sensation  Carnival Fascination  Carnival Imagination  Carnival Inspiration  Carnival Elation  Carnival Paradise 
Destiny Class:   Carnival Destiny  Carnival Triumph  Carnival Victory 
Spirit Class:   Carnival Spirit  Carnival Pride  Carnival Legend  Carnival Miracle 
Conquest Class:   Carnival Conquest  Carnival Glory  Carnival Valor  Carnival Liberty  Carnival Freedom 
Splendor Class:  Carnival Splendor
Dream Class:   Carnival Dream  Carnival Magic  Carnival Breeze 
| Entiset laivat |
| --- | --- |
Valtamerilaivat:   Mardi Gras (myöh. Apollon / romutettu)  Carnivale (myöh. The Topaz / romutettu)  Festivale (myöh. The Big Red Boat / romutettu) 
Tropicale Class:  Tropicale (nyk. Ocean Dream)
Holiday Class:   Holiday (nyk. Grand Holiday)  Jubilee (nyk. Pacific Sun)  Celebration (nyk. Grand Celebration)
Christine Kangaloo

Kangaloo tammikuussa 2008.
Christine Carla Kangaloo (s. 1. joulukuuta 1961) on trinidadtobagolainen poliitikko. Hän on toiminut maansa presidenttinä maaliskuusta 2023 lähtien.
Kangalo syntyi seitsemästä lapsesta viidentenä Carlyle ja Barbara Kangalolle. Hän työskenteli 1985–1992 isänsä kanssa asianajotoimistossa. Hänet nimitettiin Trinidad ja Tobagon senaatin presidentiksi vuosiksi 2015–2023.
C-duurimessu (Beethoven)

Ludwig van Beethovenin messu C-duuri op. 86 on sävelletty solisteille, kuorolle ja orkesterille vuonna 1807.
Ruhtinas Nikolaus II Esterházy tilasi vuosittain vaimonsa nimipäivän (8. syyskuuta) kunniaksi uuden messun esitettäväksi Eisenstadtissa. Vuonna 1807 teos tilattiin Beethovenilta. Aiemmin Joseph Haydn oli säveltänyt kuusi tällaista messua Esterházylle, mikä hermostutti Beethovenia; hän pelkäsi itsensä vertailua vanhempaan mestariin. Silti hän työskenteli kesällä Badenissa messun parissa. Se valmistui Heiligenstadtissa samalla, kun myös 5. ja 6. sinfonia olivat työn alla.
Messu esitettiin 13. syyskuuta 1807 säveltäjän johdolla. Beethoven oli ilmeisesti varsin tyytyväinen ensimmäiseen messuunsa toisin kuin Esterházy, joka piti sitä "sietämättömän naurettavana ja inhottavana". Vuoden 1812 esitys ruhtinas Karl Lichnowskyn asunnolla Troppaun lähellä sai suopeamman vastaanoton. Osia oli esitetty jo tunnetussa 22. joulukuuta 1808 järjestetyssä Akademie-konsertissa. Lopulta säveltäjä omisti messun ruhtinas Ferdinand Kinskylle.
Beethoven halusi käsitellä messua harvinaislaatuisella tavalla. Tämä käy ilmi jo Kyrien avauksesta, jossa kuullaan säestyksettömiä bassoääniä. Sanctuksessa on kohta, jossa laulajia säestävät ainoastaan patarummut. Erityisen syvällisen tekstin kohdalla Beethoven on säveltänyt lauluäänet unisonoon tai oktaaveihin. Kuten Kohtalonsinfoniassa, myös messussa merkittävää on C-duurin ja c-mollin kontrasti. C-molli ilmaisee tuskaa ja C-duuri helpotusta. Esimerkiksi Agnus Dei -osassa c-mollissa lauletut sanat "miserere nobis" johtavat C-duuriin ("dona nobis pacem").
Aiheesta muualla

IMSLP: Mass in C, Op. 86 (Beethoven, Ludwig van) (nuotteja)
Chinguetti

| Chinguetti (Šinqīṭ) شنقيط |
| --- | --- |
 Chinguettin uutta kaupunkia
 Chinguetti
 Koordinaatit: 20°27′00″N, 12°21′00″W 
Valtio:  Mauritania
Alue:  Adrar
Departementti:  Chinguetti
Väkiluku (2013):  4 800
Infobox OKVirheellinen NIMI-arvo: 
Chinguetti (arab. شنقيط‎)  on kaupunki Mauritanian keskiosassa, noin 500 km maan pääkaupungista Nouakchottista koilliseen. Se oli 1200-luvulta alkaen merkittävä kauppapaikka karavaanireittien varrella.
Chinguettin nähtävyyksiä ovat moskeija, vesitorni ja Ranskan muukalaislegioonan entinen linnoitus. Kaupungin kirjastoissa on keskiaikaisia kirjoituksia koraanista ja arabien luonnontieteellisiä muistiinpanoja.
Kaupunkia uhkaa hiekka-aavikon leviäminen. Sen länsirajalla on korkeita hiekkadyynejä, ja useita taloja on jo jätetty tyhjilleen hiekan etenemisen takia. Osittain raunioitunut vanha kaupunki on vuodesta 1996 UNESCOn maailmanperintökohde.
Aiheesta muualla

Kuvia tai muita tiedostoja aiheesta Chinguetti Wikimedia Commonsissa
Chambersin piirikunta (Texas)

Chambersin piirikunta (engl. Chambers County) on Yhdysvaltojen Texasin osavaltiossa sijaitseva piirikunta. Sen väkiluku oli 46 571 vuonna 2020. Piirikunnan hallintokeskus on Anahuacin kaupunki, ja piirikunnan suurin kunta on Mont Belvieu. Piirikunta on perustettu vuonna 1858.
Väestö

Vuonna 2020 Chambersin piirikunnan 46 571 asukkaasta valkoisia oli 87,4 %, mustia 8,4 %, aasialaisia 1,5 % ja alkuperäisasukkaita 1,1 %. Asukkaista 17,5 % puhui kotonaan jotain muuta kieltä kuin englantia ja 6,7 % asukkaista oli syntynyt ulkomailla.